**Tájékoztató az adásvételi szerződéssel kapcsolatosan**

A szerzési támogatások feldolgozása érdekében javasoljuk és kérjük a személygépkocsik értékesítésével foglalkozó kereskedőket, hogy az adásvételi szerződésekben egy pontban tüntessék fel azokat az adatokat és információkat, amelyek a támogatás kiutalásához szükségesek. Egyúttal felhívjuk szíves figyelmüket, hogy az adásvételi szerződést teljes terjedelmében meg kell küldeni a Kincstár részére, akkor is, ha a szerzési támogatással kapcsolatos információkat kiegészítés formájában csatolták a szerződéshez.

Javasolt tartalom a következő:

„A személygépkocsi a 45/2019. (III. 12.) Korm. rendelet alapján szerzési támogatással került megvételre.

A támogatást megállapító határozat ügyazonosítója:

**A szerzési támogatás összege: ………………………………..Ft**

**A megvásárolt gépkocsi alvázszáma:……………………………………………..**

A személygépkocsi a rendelet 3. § b) pontja alapján új autónak minősül és legalább 7 ülést tartalmaz.

**A kereskedő cég bankszámlaszáma:………………………… …………………………….. ……………………………**

A megvásárolt személygépkocsi vevő részére birtokba adása megtörtént / nem történt (megfelelő aláhúzandó)

Amennyiben a birtokbaadás nem történt meg,annak várható időpontja: ……év…..hó….nap

A kereskedő cég tudomásul veszi, hogy a személygépkocsi-szerzési támogatás részére történő kifizetésének feltétele, hogy a személygépkocsit a vevő részére – a forgalmi engedélybe való tulajdonosként és/vagy üzembentartóként történő bejegyzését követően – birtokba adja, majd ezután legkésőbb 5 napon belül az aláírt adásvételi szerződést eljuttatja a Magyar Államkincstár részére, amely a támogatást – amennyiben a szerződés a vonatkozó jogszabály és a Magyar Államkincstár útmutatója által meghatározott tartalmi és formai követelményeknek megfelel – a beérkezéstől számított legkésőbb 15 napon belül köteles folyósítani.

A kereskedő cég vállalja, hogy mind önerős, mind finanszírozással történő vétel esetében megküldi a Magyar Államkincstár részére az adásvételi szerződést (tehát finanszírozás esetén a lízingszerződéssel együtt).

A személygépkocsira a „Családbarát Magyarország” logót elhelyeztük, illetve birtokba adáskor elhelyezzük. (megfelelő aláhúzandó)

(A kereskedő cég neve, címe, adószáma az adásvételi szerződésben a szerződő személyeknél kerül feltüntetésre)